joelniklaus/EU_Wikipedias huggingface dataset:
Vought XSB3U

Το Vought XSB3U ήταν μονοκινητήριο διπλάνο αναγνωριστικό-βομβαρδιστικό το οποίο αναπτύχθηκε για το Πολεμικό Ναυτικό των ΗΠΑ την δεκαετία του 1930. Αξιολογήθηκε σε συγκριτικές δοκιμές όπου προτιμήθηκε τελικά το Vought SB2U Vindicator, με συνέπεια να μην κατασκευαστούν άλλα αεροσκάφη πέραν του μοναδικού πρωτοτύπου.

Σχεδιασμός και ανάπτυξη 
Στα τέλη του 1934 το Ναυτικό εξέδωσε απαίτησεις για την ανάπτυξη νέου αναγνωριστικού-βομβαρδιστικού καθώς και νέου τορπιλοπλάνου-βομβαρδιστικού. Προτάσεις υπέβαλαν οκτώ εταιρείες ανάπτυξης και κατασκευής αεροσκαφών, εκ των οποίων τα μισά ήταν μονοπλάνα και τα υπόλοιπα διπλάνα.

Το Γραφείο Αεροναυτικής (Bureau of Aeronautics, BuAer) εξέφραζε εκείνη την περίοδο σοβαρές ενστάσεις για το κατά πόσον ήταν δόκιμη η επιχειρησιακή αξιοποίηση των μονοπλάνων με τα αεροπλανοφόρα του. Συνέπεια της στάσης αυτής ήταν να αναπτυχθεί το διπλάνο XSB3U-1 ως συμβατική εναλλακτική για το σύγχρονο μονοπλάνο XSB2U-1 που ανέπτυσσε παράλληλα η Vought. Το μοναδικό XSB3U που κατασκευάστηκε ποτέ προέκυψε από την μετατροπή του τελευταίου Vought SBU Corsair παραγωγής. Ήταν δε επί της ουσίας πανομοιότυπο με αυτό, αφού είχε γενική δομή, συμπεριλαμβανομένου του κλειστού πιλοτηρίου και του αστεροειδούς κινητήρα Pratt & Whitney R-1535. Οι επιφάνειες καθώς και το κάλυμμα του κινητήρα ήταν βελτιωμένα ως προς την αεροδυναμική. Επιπλέον το XSB3U είχε πλήρως ανασυρόμενο σύστημα προσγείωσης.

Επιχειρησιακή ιστορία 
Το Απρίλιο του 1936 το πρωτότυπο παραδόθηκε στον αεροναύσταθμο της Anacostia προκειμένου να γίνει η αξιολόγησή του από το Ναυτικό. εκείνη την περίοδο πραγματοποιήθηκε και η αξιολόγηση του κυριότερου ανταγωνιστικού σχεδίου, του XSB2U-1. Κατά την διάρκεια των πτητικών δοκιμών κατέστη σαφής η ανωτερότητα του μονοπλάνου έναντι του διπλάνου σε όλες τις παραμέτρους. Παρόλα αυτά οι εντυπώσεις για το σύστημα προσγείωσης του XSB3U ήταν ιδιαίτερα θετικές, με την όλη διάταξη να κρίνεται ανώτερη των περισσοτέρων σύγχρονών της.

Μετά το πέρας της αξιολόγησης, το XSB3U παρέμεινε στην κατοχή του Ναυτικού και αξιοποιήθηκε για την διεξαγωγή δοκιμών καθώς και σαν αεροσκάφος συνδέσμου. Η NACA επίσης χρησιμοποίησε το αεροσκάφος σε δοκιμές στο διάστημα Αυγούστου 1938-Ιανουαρίου 1939, ενώ στην συνέχεια επιστράφηκε στο Ναυτικό.

Χρήστες 
 ΗΠΑ
 Πολεμικό Ναυτικό των ΗΠΑ
 NACA

Δείτε επίσης

Αεροσκάφη που σχετίζονται με την ανάπτυξη του XSB3U 
 Vought SBU Corsair

Παρόμοια αεροσκάφη 
 Curtiss SBC Helldiver
 Great Lakes XB2G
 Grumman XSBF

Σημειώσεις

Παραπομπές

Βιβλιογραφία 

XSB3U
Αεροσκάφη ναυτικής αεροπορίας
Εμβολοκινητήρια στρατιωτικά αεροσκάφη
Αεροσκάφη του Μεσοπολέμου
Αναγνωριστικά αεροσκάφη
Βομβαρδιστικά αεροσκάφη
Γιούκλουλετ (Βρετανική Κολομβία)

Η Γιούκλουλετ (αγγλικά: Ucluelet) είναι μια  Περιοχή Δήμου στη χερσόνησο  Γιούκλουλετ  στη δυτική ακτή της Νήσου Βανκούβερ του Καναδά. Με βάση την απογραφή του 2011 η Γιούκλουλετ έχει πληθυσμό 1,627 κατοίκους. Βρίσκεται στο δυτικό άκρο του Barkley Sound, 288 χιλιόμετρα βορειοδυτικά της επαρχιακής πρωτεύουσας Βικτώρια , στην εξωτερική δυτική ακτή της Νήσου Βανκούβερ. Η κοντινότερη πόλη είναι το Πόρτ Άλμπερνι περίπου 100 χιλιόμετρα προς τα ανατολικά. Το Τοφίνο είναι 40 χιλιόμετρα βορειοδυτικά από την Γιούκλουλετ στον αυτοκινητόδρομο 4.

Εξωτερικοί Σύνδεσμοι 
Επίσημη ιστοσελίδα

Βρετανική Κολομβία
Πορτ Άλμπερνι (Βρετανική Κολομβία)

To Πόρτ Άλμπερνι (αγγλικά: Port Alberni) είναι μια πόλη που βρίσκεται στην επαρχία της Βρετανικής Κολομβίας του Καναδά. Ανήκει στο γεωγραφικό διαμέρισμα Άλμπερνι-Κλεϊοκουότ έχει συνολική έκταση 19,76 τ.χλμ. και πληθυσμό 17.743 κατοίκους με βάση την απογραφή του 2011. Επίσης
είναι το διοικητικό κέντρο του γεωγραφικού διαμερίσματος Άλμπερνι-Κλεϊοκουότ. To Πόρτ Άλμπερνι είναι ένα βαθύ λιμάνι και βρίσκεται εντός της κοιλάδας Άλμπερνι.

Εξωτερικοί σύνδεσμοι 
Επίσημη ιστοσελίδα

Πόλεις της Βρετανικής Κολομβίας
Πανελλήνιο πρωτάθλημα κλειστού στίβου γυναικών 2015

Το 29ο Πανελλήνιο πρωτάθλημα κλειστού στίβου γυναικών, διοργανώθηκε στις 14 και 15 Φεβρουαρίου 2015 στο Στάδιο Ειρήνης και Φιλίας. Πρωταθλήτρια αναδείχθηκε η ΑΕΚ Αθηνών. Συνολικά βαθμολογήθηκαν 57 σύλλογοι από όλη την Ελλάδα.

Νικήτριες

Πηγή:

Ομαδική βαθμολογία

Πηγή:

Πηγές
 29o πρωτάθλημα κλειστού στίβου αποτελέσματα ΣΕΓΑΣ

Παραπομπές

Κλειστού στίβου ανδρών
Στίβος το 2015
Διοργανώσεις στίβου στον Πειραιά
De Mysteriis Dom Sathanas

{{Infobox Album
| Όνομα  = De Mysteriis Dom Sathanas
| Είδος  = Studio Album
| Καλλιτέχνης  = Mayhem
| Εξώφυλλο  = De Mysteriis Dom Sathanas.jpg
| Background =
| Κυκλοφορία  = 24 Μαΐου 1994
| Ηχογράφηση  = 1992-93 στο Grieg Hall, στο Μπέργκεν της Νορβηγίας
| Είδος_μουσικής  = Black Metal
| Διάρκεια  = 45:58
| Δισκογραφική  = Deathlike Silence
| Παραγωγός  = Euronymous, Pytten, Hellhammer
|Προηγούμενο album = Live in Leipzig (1993)
| Αυτό το album  = De Mysteriis Dom Sathanas (1994)
| Επόμενο album  = Dawn of the Black Hearts (1994)}}
Το De Mysteriis Dom Sathanas''' είναι το πρώτο  full-length στούντιο άλμπουμ του νορβηγικού Black Metal συγκροτήματος Mayhem. Η σύνθεση του άλμπουμ ξεκίνησε το 1987, όμως κάποια γεγονότα καθυστέρησαν την κυκλοφορία του: Αρχής γενομένης με την αυτοκτονία του τραγουδιστή του συγκροτήματος, Dead, και εν συνεχεία με τη δολοφονία του κιθαρίστα του Euronymous, όλα αυτά είχαν αποτέλεσμα το άλμπουμ να κυκλοφορήσει το 1994. Το άλμπουμ αυτό θεωρείται ευρέως ως ένα από τα πιο σημαντικά άλμπουμ του Black Metal.

Λίστα τραγουδιών

Παραπομπές

Εξωτερικοί σύνδεσμοι
Mayhem - De Mysteriis Dom Sathanas στο Metal Reviews

Άλμπουμ του 1994
Δισκογραφία των Mayhem
Ανριέτ Λοριμιέ

Η Ανριέτ Λοριμιέ (Henriette Lorimier, 1775 - 1854) ήταν δημοφιλής Γαλλίδα ζωγράφος που έδρασε στο Παρίσι κατά την αρχική περίοδο του ρομαντισμού.

Βιογραφικά στοιχεία 
Γεννήθηκε το 1775 στο Παρίσι και ήταν ανιψιά του τοπιογράφου Ετιέν ντε Λοριμιέ. Σπούδασε την τέχνη της ζωγραφικής πλάι στον ζωγράφο Ζαν-Μπατίστ Ρενό. Οι δημιουργίες της αφορούσαν κατά κύριο λόγο πορτραίτα ή σκηνές της καθημερινής ζωής. Από το 1800 ως το 1814 εξέθεσε με επιτυχία τις δημιουργίες της στο Σαλόνι του Παρισιού και μάλιστα το 1806 έλαβε μετάλλιο α' τάξης για πίνακα της σχετικό με την Ιωάννα Γ' της Ναβάρρας. Την ίδια περίοδο γνώρισε τον διπλωμάτη Φρανσουά Πουκεβίλ με τον οποίο αποτέλεσε ζευγάρι μέχρι το θάνατο του τελευταίου, το 1838 και του οποίου φιλοτέχνησε πορτραίτο το 1830. Η Λοριμιέ αποτέλεσε σημαντική προσωπικότητα της κοινωνικής ζωής της γαλλικής πρωτεύουσας ενώ κατά την ναπολεόντια περίοδο αλλά και την περίοδο της Παλινόρθωσης γνωρίστηκε και απέκτησε επαφές με σημαντικά πρόσωπα της εποχής όπως ο Σατωμπριάν, ο Ενγκρ, ο Αραγκό κ.ά.

Σημαντικοί πίνακες της πέρα από την Ιωάννα της Ναβάρρας και τον Φρανσουά Πουκεβίλ είναι η Τροφός κατσίκα (1804), δύο αυτοπροσωπογραφίες (1801 και 1807), το πορτραίτο της κυρίας ντε Μαρζολί κλπ. Από αυτά, το πορτραίτο του Πουκεβίλ κληροδοτήθηκε το 1854 στο μουσείο των Βερσαλλιών. Η Λοριμιέ επικρίθηκε από τους κριτικούς τέχνης για την επιλογή της θεματολογίας της, με το σκεπτικό πως δεν απομακρύνθηκε από την χαρούμενη και γοτθικού τύπου θεματολογία, αποφεύγοντας να καταπιαστεί με πιο απαιτητικά θέματα. Πέθανε το 1854.

Γκαλερί

Παραπομπές 

Γάλλοι ζωγράφοι

Ρομαντικοί ζωγράφοι
Ζωγράφοι (γυναίκες)
Άλφρεντ Φινμπόγκασον

Ο Άλφρεδ Φινμπόγκασον (ισλανδικά: Alfreð Finnbogason 1 Φεβρουαρίου 1989) είναι Ισλανδός επαγγελματίας ποδοσφαιριστής που αγωνίζεται στην Εθνική Ισλανδίας.

Υπήρξε πρώτος σκόρερ του ολλανδικού πρωταθλήματος την περίοδο 2013-14, πετυχαίνοντας 29 γκολ, κατόθρωμα που ξεπεράστηκε, εκείνη τη σεζόν, σε άλλα πρωταθλήματα της Ευρώπης, από τους Σουάρες, Κριστιάνο Ρονάλντο και Σοριάνο.

Την πρώτη του συμμετοχή με τον αντιπροσωπευτικό συγκρότημα της χώρας του το έκανε το 2010, κόντρα στην αντίστοιχη ομάδα των Νήσων Φερόες. Έχει αγωνιστεί στο Euro 2016 και στο Μουντιάλ του 2018.

Παραπομπές

Εξωτερικοί σύνδεσμοι
 Official website (Αγγλικά)
 Voetbal International profile 
 Alfreð Finnbogason profile στο Football Association of Iceland

Ισλανδοί ποδοσφαιριστές
Ποδοσφαιριστές ΚΣΚ Λόκερεν
Ποδοσφαιριστές Χέλσινγκμποργκς ΙΦ
Ποδοσφαιριστές ΣΚ Χέρενφεν
Ποδοσφαιριστές Ρεάλ Σοσιεδάδ
Ποδοσφαιριστές Ολυμπιακού Πειραιώς
Ποδοσφαιριστές ΦΚ Άουγκσμπουργκ
Ποδοσφαιριστές Έρεντιβιζι
Ποδοσφαιριστές Σούπερ Λιγκ Ελλάδας
Ποδοσφαιριστές Πριμέρα Ντιβιζιόν
Ποδοσφαιριστές Μπούντεσλιγκα
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Άλμπερτ Χάουαρντ

Ο Άλμπερτ Χάουαρντ (8 Δεκεμβρίου 1873 - 20 Οκτωβρίου 1947) ήταν Άγγλος βοτανολόγος, πρωτοπόρος της οργανικής καλλιέργειας και κυρίαρχη μορφή στο πρώιμο κίνημα οργανικής καλλιέργειας. Θεωρείται ότι μαζί με τον Ρούντολφ Στάινερ και την Ιβ Μπάλφουρ, ήταν προσωπικότητα κλειδί για την καθιέρωση της σύγχρονης οργανικής καλλιέργειας.

Δημοσιεύσεις
Επιλογή δημοσιεύσεων του Άλμπερτ Χάουαρντ: 

 (Δημοσιεύθηκε για το Αυτοκρατορικό Τμήμα Γεωργίας στην Ινδία, Καλκούτα). Κατάλογος στην Open Library.

.

 pdf per Special Rodale Press Edition, 1976.

 (Howard's introduction to the 1945 publication of Charles Darwin's book, first published in 1881).

 (Αρχική δημοσίευση από Faber & Faber το 1945 ως Farming and Gardening for Health or Disease)

Βιβλιογραφία
 ebook ISBN 978-1-84593-289-3</ref>

Παραπομπές-σημειώσεις

Εξωτερικοί σύνδεσμοι
The Works of Sir Albert Howard. Με εισαγωγή του Keith Addison στον διαδικτυακό τόπο Journey to Forever. (Αγγλ.)
Small Farms Library στον διαδικτυακό τόπο Journey to Forever (περιέχει δημοσιεύσεις για και από τον Sir Albert Howard). (Αγγλ.)
Agriculture Library Index at Soil and Health Library of soilandhealth.org (περιέχει δημοσιεύσεις για και από Albert Howard). (Αγγλ.)
Παραγωγή σοδειάς στην Ινδία (1924) (Αγγλ.)

Άγγλοι βοτανολόγοι
Κύπελλο Κύπρου πετοσφαίρισης γυναικών 2014-15

Το Κύπελλο Κύπρου 2014-15 ήταν η 40η έκδοση του Κυπέλλου Κύπρου (38η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2014-15. Νικητής ήταν ο Απόλλων για 2η φορά στην ιστορία του.

Προημιτελικά 
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.

Ημιτελικά 
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.

Τελικός 
Στον τελικό προκρίθηκαν ο Απόλλων και η ΑΕΚ. Το παιχνίδι διεξήχθη στις 8 Απριλίου 2015 στο Αθλητικό Κέντρο Σπύρος Κυπριανού στη Λεμεσό. Νικητής ήταν ο Απόλλων με σκορ 3-0 σετ (25-10, 25-21, 25-13).

Παραπομπές

Πηγές 

Κύπελλο ΟΠΑΠ Α' Κατηγορίας γυναικών 2014-15 - Αποτελέσματα
Ιστορία του κυπριακού βόλλεϋ: Χρυσή Βίβλος γυναικών
Αρχείο ειδήσεων ΚΟΠΕ 2014-15

Κύπελλο Κύπρου (πετοσφαίριση γυναικών)
Πετοσφαίριση το 2014
Πετοσφαίριση το 2015
Behemoth

Οι Behemoth είναι Black Metal συγκρότημα από το Γκντανσκ της Πολωνίας, ιδρυθέν το 1991. Θεωρείται ότι έχουν σημαίνοντα ρόλο στη διαμόρφωση του Extreme Metal underground ήχου στην Πολωνία.

Μέχρι και τις αρχές του 1990, το συγκρότημα, ακολουθούσε τους παραδοσιακούς στίχους του Black Metal. Αυτό άλλαξε και η θεματολογία των στίχων αναφερόταν στον αποκρυφισμό και στον Θελημισμό πλέον, ενώ και οι περισσότεροι στίχοι γράφτηκαν από τον Nergal, τον τραγουδιστή τους συγκροτήματος. Με την κυκλοφορία του δίσκου Satanica, το 1999, το συγκρότημα απέδειξε την Death Metal αλλαγή, μη χάνοντας, παράλληλα, και το Black Metal, έτσι διατηρήθηκαν αμφότερα τα είδη τόσο στον ήχο όσο και στους στίχους, ενώ απέκτησαν έναν δικό τους ήχο, που μεγάλο μερίδιο ευθύνης αποδίδεται στον ντράμερ τους συγκροτήματος αλλά και στις Μεσανατολίτικες επιρροές τους. Παρόλα αυτά, αρκετοί είπαν ότι το συγκρότημα παίζει death metal, thrash metal κ.λπ, όμως ο τραγουδιστής αρνείται κάτι από όλα αυτά, δικαιολογώντας ότι δεν του αρέσει το συγκρότημα να έχει ταμπέλες.

Δισκογραφία
 Sventevith (Storming Near the Baltic) (1995)
 Grom (1996)
 Pandemonic Incantations (1998)
 Satanica (1999)
 Thelema.6 (2000)
 Zos Kia Cultus (Here and Beyond) (2002)
 Demigod (2004)
 The Apostasy (2007)
 Evangelion (2009)
 The Satanist (2014)
 I Loved You at Your Darkest (2018)
 Opvs Contra Natvram (2022)

Διακρίσεις

Παραπομπές

Εξωτερικοί σύνδεσμοι

 
 Behemoth Live in Nepal

Πολωνικά heavy metal συγκροτήματα
Δημοτικό Περιφερειακό Θέατρο Κομοτηνής

Το Δημοτικό Περιφερειακό Θέατρο Κομοτηνής ακολουθεί τη φιλοσοφία όλων των Περιφερειακών Θεάτρων που έχουν ως γνώμονα να προσεγγίσουν το κοινό και να αναδείξουν το καλλιτεχνικό δυναμικό της περιφέρειας. Ως θεσμός, το ΔΗ.ΠΕ.ΘΕ. Κομοτηνής ιδρύθηκε το Νοέμβριο του 1984  ως Νομικό Πρόσωπο Δημοσίου Δικαίου (Ν.Π.Δ.Δ.)  του Δήμου Κομοτηνής, βάση προγραμματικής σύμβασης μεταξύ του Υπουργείου Πολιτισμού, του Δήμου Κομοτηνής και του ΔΗ.ΠΕ.ΘΕ,  επί Δημαρχίας Χαράλαμπου Κατσιμίγα. Το 1992 το ΔΗ.ΠΕ.ΘΕ. αλλάζει το θεσμικό του πλαίσιο και μετατρέπεται σε Δημοτική Επιχείρηση (Ν.Π.Ι.Δ.), επί Δημαρχίας Γεώργιου Παπαδριέλλη.

Δημοτικά Περιφερειακά Θέατρα διαθέτουν οι πόλεις: Σέρρες, Κομοτηνή, Καβάλα, Βέροια, Κοζάνη, Ιωάννινα, Λάρισα, Βόλος, Λαμία, Πάτρα, Αγρίνιο, Καλαμάτα, Χίος (B. Αιγαίου), Κρήτη και Κέρκυρα.

Κτίριο
Το κτίριο που στεγάζει σήμερα το ΔΗ.ΠΕ.ΘΕ. Κομοτηνής χτίστηκε το 1924 με σκοπό να λειτουργήσει ως Λέσχη Δημοσίων Υπαλλήλων. Στη συνέχεια, χρησιμοποιήθηκε ως Δημοτική Βιβλιοθήκη Κομοτηνής μέχρι τα τέλη της δεκαετίας του 1970 και μετά ως παράρτημα του Κρατικού Θεάτρου Βορείου Ελλάδος μέχρι το 1984. Η διαμόρφωση του χώρου στη σημερινή του μορφή διήρκεσε δύο χρόνια (1984-1986) και υλοποιήθηκε από την Τεχνική Υπηρεσία του Δήμου Κομοτηνής για να λειτουργήσει ως θέατρο εντασσόμενο στο Δίκτυο Πόλεων των ΔΗ.ΠΕ.ΘΕ.

Στόχοι καιχρηματοδότηση

Οι στόχοι του ΔΗ.ΠΕ.ΘΕ. Κομοτηνής, οι οποίοι ορίζουν και το πλαίσιο δραστηριότητας του είναι:
Η οργάνωση και παρουσίαση Επαγγελματικών Θεατρικών παραστάσεων
Η αξιοποίηση και ανάδειξη ντόπιου στελεχιακού καλλιτεχνικού δυναμικού
Η παρουσίαση παράλληλων θεατρικών και πολιτιστικών εκδηλώσεων
Η λειτουργία ερασιτεχνικού σχήματος στα πλαίσια του ΔΗ.ΠΕ.ΘΕ σε συνεργασία με την πανεπιστημιακή κοινότητα
Η συμμετοχή στις καλλιτεχνικές και πολιτιστικές εκδηλώσεις του Δήμου Κομοτηνής
Η ανάδειξη του ΔΗ.ΠΕ.ΘΕ σε ζωτικό φορέα καλλιτεχνικής ανάπτυξης και πνευματικής καλλιέργειας, που μπορεί να συνδιαλέγεται γόνιμα σε θέματα πολιτισμού τόσο με τους όμορους Βαλκανικούς λαούς, όσο και με τους απόδημους Θρακιώτες.
 
Οι πηγές χρηματοδότησής του είναι:
 
α) ο Δήμος Κομοτηνής
β) το Υπουργείο Πολιτισμού
γ) ίδιοι πόροι και
δ) χορηγίες

Καλλιτεχνικοί διευθυντές
Η πορεία του ΔΗ.ΠΕ.ΘΕ Κομοτηνής βασίζεται σε μεγάλο βαθμό στους καλλιτεχνικούς διευθυντές που εργάστηκαν και λειτούργησαν σε αυτό, δίνοντας τις γνώσεις τους και εμπλουτίζοντας την τοπική κοινωνία με νέα και παραδοσιακά καλλιτεχνικά ρεύματα. Σε αυτή την σημαντική θέση για ένα Θέατρο βρέθηκαν οι:
Βασίλης Κυρίτσης 
Σταύρος Τσακίρης 
Νίκος Σακαλίδης
Δημήτρης Παπασταμάτης
Θοδωρής Γκόνης (νυν)

Συνεργασίες, αδελφοποιήσεις

Το ΔΗ.ΠΕ.ΘΕ Κομοτηνής συνεργάζεται στενά με:
i) Το ιστορικό θέατρο της πόλης Σιλίστρα Βουλγαρίας

Δράσεις

Το 1990 το ΔΗ.ΠΕ.ΘΕ. διοργάνωσε στην πόλη της Κομοτηνής την 1η Θεατρική Συνάντηση στην οποία πήραν μέρος εκτός από το ΔΗ.ΠΕ.ΘΕ., ο Θεατρικός Οργανισμός Κύπρου (Θ.Ο.Κ.) και ο Θίασος του Μίνου Βολονάκη.

Παραστασιολόγιο (ημιτελές)

Πηγές
Επίσημος Ιστότοπος Δημοτικού Περιφερειακού Θεάτρου Κομοτηνής 
Σελίδα Υπουργείου Πολιτισμού με τη διεύθυνση του ΔΗ.ΠΕ.ΘΕ Κομοτηνής

Παραπομπές 

Θεατρικά σχήματα της Ελλάδας
ΔΗ.ΠΕ.ΘΕ. Ελλάδος
Βαγγέλης Πετράκης

Ο Βαγγέλης Πετράκης είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη, της ΑΕΚ και του ΟΦΗ.

Καριέρα
Ο Βαγγέλης Πετράκης ξεκίνησε την ποδοσφαιρική του καριέρα από τον Άρη Πτολεμαΐδας και το καλοκαίρι του 1957 έκανε το πρώτο μεγάλο βήμα της καριέρας του, καθώς μεταγράφηκε στον Άρη Θεσσαλονίκης. 

Στην πρώτη του σεζόν με τους "κίτρινους" έπαιξε σε επτά αγώνες για το πρωτάθλημα Θεσσαλονίκης και την επόμενη χρονιά, αγωνίστηκε σε 24 ματς, κατακτώντας το τελευταίο πρωτάθλημα Θεσσαλονίκης και καταλαμβάνοντας την έκτη θέση στο πρωτάθλημα Ελλάδος. Αντικατέστησε τον Δημήτρη Αχπαρίδη κάτω από τα δοκάρια του Άρη και στην πρώτη χρονιά του πρωταθλήματος της Α' Εθνικής υπήρξε βασικό στέλεχος της ενδεκάδας της ομάδας του, με 32 συμμετοχές, ενώ στην επόμενη σεζόν αγωνίστηκε σε όλους τους αγώνες των "κίτρινων".

Το 1961-62, ο Πετράκης ξεκίνησε πολύ καλά την χρονιά, αλλά στις 22 Ιανουαρίου 1962 θεωρήθηκε υπαίτιος της ήττας του Άρη από τον Παναθηναϊκό με 2-5, με συμπαίκτες και παράγοντες της ομάδας να του ζητούν να βγάλει την φανέλα του και να αποχωρήσει κατά την διάρκεια του αγώνα. Η διοίκηση της ομάδας τον έκρινε ένοχο για εσκεμμένα μειωμένη απόδοση και τον τιμώρησε με αποκλεισμό από τις δραστηριότητες του συλλόγου για τους επόμενους μήνες. Επανήλθε στον εκτός έδρας αγώνα κατά του Παναθηναϊκού στις 10 Ιουνίου 1962, όπου με καταπληκτική εμφάνιση κράτησε ανέπαφη την εστία του, αποκρούοντας ακόμη και πέναλτι, δίνοντας τη νίκη με 0-1 στην ομάδα της Θεσσαλονίκης.

Το καλοκαίρι του 1962 μεταγράφηκε στην ΑΕΚ, όπου αγωνίστηκε για πέντε χρόνια, στην σκιά όμως του Στέλιου Σεραφείδη. Συμμετείχε σε μερικές από τις πιο βαριές ήττες της ομάδας, όπως η συντριβή με 7-2 από την Μονακό, το 4-5 από τον Παναθηναϊκό και το 4-0 από τον Ολυμπιακό.

Το 1967 μεταγράφηκε στον ΟΦΗ, με τη φανέλα του οποίου αγωνίστηκε για τέσσερα χρόνια και έκλεισε την καριέρα του, έχοντας προλάβει να πανηγυρίσει την άνοδο στην Α΄ Εθνική το 1968 και να αγωνιστεί σε αυτή με την ομάδα του Ηρακλείου τα επόμενα 3 χρόνια μέχρι και την αποχώρησή του από την ενεργό δράση το 1971. Κατά την πρώτη παρουσία του ΟΦΗ στο πρωτάθλημα της Α΄ Εθνικής τη χρονιά 1968-69 αγωνίστηκε σε 10 αγώνες, την επόμενη χρονιά σε 11 αγώνες και την επόμενη σε 15 αγώνες, αγωνιζόμενος συνολικά σε 36 αγώνες Α΄ Εθνικής με τη φανέλα του ΟΦΗ.

Στατιστικά με τον Άρη

</div>

Παραπομπές

Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Πετράκης Βαγγέλης | aris.re

Έλληνες ποδοσφαιριστές
Ποδοσφαιριστές Άρη Θεσσαλονίκης
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές ΟΦΗ
Τερματοφύλακες ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ιστέμπνα

Ιστέμπνα (πολωνικά: Istebna) είναι ένα χωριό και βρίσκεται στην περιοχή της Σιλεσίας (πολωνικά: Śląsk) στο νότιο τμήμα της Πολωνίας. Βρίσκεται στους πρόποδες του όρους Ζλότη Γκρόν (πολωνικά: Złoty Groń), με υψόμετρο 710 περίπου μέτρα. Έχει 5.104 κατοίκους (απογραφή 2014) και είναι έδρα του ομώνυμου δήμου. Βρίσκεται 55 χιλιόμετρα δυτικά απο το Μπιέλσκο Μπιάλα (πολωνικά: Bielsko Biała).

Εξωτερικοί σύνδεσμοι
 

Χωριά της Πολωνίας
Τζέρεμι Κόρμπιν

Ο Τζέρεμι Μπέρναρντ Κόρμπιν (αγγλικά: Jeremy Bernard Corbyn, 26 Μαΐου 1949) είναι Βρετανός πολιτικός, που υπηρέτησε ως Αρχηγός της Αντιπολίτευσης του Ηνωμένου Βασιλείου και ως Ηγέτης του Εργατικού Κόμματος, από το 2015 έως το 2020.

Είναι βουλευτής της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια Ίσλινγκτον Νορθ από το 1983.

Υπήρξε μέλος της Ομάδας για τη Σοσιαλιστική Εκστρατεία (Socialist Campaign Group), της Εκστρατείας Αλληλεγγύης του Παλαιστινιακού Λαού (Palestinian Solidarity Campaign), της Διεθνούς Αμνηστίας, της Εκστρατείας για τον Πυρηνικό Αφοπλισμό (Campaign for Nuclear Disarmament) και του Συνασπισμού Σταματήστε τον Πόλεμο (Stop the War Coalition).

Στις 12 Σεπτεμβρίου 2015 ανακοινώθηκε η εκλογή του στη θέση του ηγέτη του Εργατικού Κόμματος, συγκεντρώνοντας το 59,5% των ψήφων πρώτης επιλογής στις εσωκομματικές εκλογές.

Διακρίσεις
Το 2013 ο Κόρμπιν τιμήθηκε με το Διεθνές Βραβείο Ειρήνης Γκάντι για τις "διαρκείς προσπάθειές του κατά την τριαντακονταετή του καριέρα ως μέλος της Βουλής για την υπεράσπιση των αξιών του Μαχάτμα Γκάντι για την κοινωνική δικαιοσύνη και τη μη βία".

Πολιτικές απόψεις 
Ο Τζέρεμι Κόρπιν είναι παραδοσιακός εκπρόσωπος της αριστερής πτέρυγας των Εργατικών και, ως εκ τούτου, υποστηρικτής σοσιαλιστικών πολιτικών στην οικονομία. Στέκεται κατά των πολιτικών λιτότητας που εφαρμόζονται στη Βρετανία, την Ελλάδα και την υπόλοιπη Ευρώπη, με πολλές παρεμβάσεις κατά των πολιτικών του Διεθνούς Νομισματικού Ταμείου και υπέρ των αριστερών κινημάτων, όπως ο ΣΥΡΙΖΑ.

Δείτε επίσης
 Βουλευτής των Κοινοτήτων του Ηνωμένου Βασιλείου
 Γκλέντα Τζάκσον (Glenda Jackson CBE MP)
 Σοσιαλισμός

Παραπομπές

Εξωτερικοί σύνδεσμοι 

 www.labour.org.uk (Εργατικό Κόμμα) 
 Jeremy Corbyn MP επίσημος διαδικτυακός τόπος
 Islington North Labour Party (Εκλογική περιφέρεια)
 Jeremy Corbyn MP στο Grassroot Diplomat
 Άρθρα στο βρετανικός Guardian
 Άρθρα στο Journalisted
 Άρθρα σε ιστοσελίδα: Parliament.uk

Ηγέτες του Εργατικού Κόμματος (Ηνωμένο Βασίλειο)
Πολιτικοί του Εργατικού Κόμματος (Ηνωμένο Βασίλειο)
Βρετανοί πολιτικοί
__ΕΥΡΕΤΗΡΙΟ__
Λιβάδ

Το Λιβάδι ή Λιβάδ κατά την τοπική λαϊκή διάλεκτο, είναι ένα Ελληνικό χωριό της περιοχής Τσάλκα στην Γεωργία.

Ιστορία
Οι κάτοικοι του χωριού με το ίδιο όνομα προήλθαν από την περιοχή της Τραπεζούντας το 1830. Στην αρχή είχαν εγκατασταθεί στην περιοχή Τσάλκα στο χωριό Ολιάνκ, στη συνεχεία όμως έφυγαν από εκεί και δημιούργησαν το χωριό Λιβάδ.

Το 1833, το χωριό αποτελούνταν από 19 οικογένειες. Τα κύρια επίθετα που αποτελούσαν τον οικισμό ήταν Αραβίδης, Ποζίδης, Κουρτίδης, Σταματίδης, Δεμουρτζίδης, Παναγκίδης και άλλοι.

Το 1855, στον οικισμό είχε χορηγηθεί το καθεστώς της επίσημης αναγνώρισης του οικισμού στο έδαφος της περιοχής Τσάλκας. Από εκείνη τη στιγμή η κοινότητα αποφάσισε να συγκεντρώσει χρήματα μεταξύ των κατοίκων, δωρεά για την κατασκευή της πέτρινης εκκλησίας του Αγίου Παντελεήμονα. Η κατασκευή του άρχισε την άνοιξη του 1860, για να ολοκληρωθεί και να γίνουν τα εγκαίνια το 1862. Στην είσοδο του ναού πάνω είχε τοποθετηθεί ένας μαρμάρινος λίθος που είχε Ελληνική επιγραφή, ο όποιος αναφέρονταν στην αφιέρωση του ναού στον Άγιο Παντελεήμονα.  Από την ημερομηνία έναρξης της εκκλησίας του Αγίου Παντελεήμονα, η λειτουργία γίνονταν στην ελληνική γλώσσα. Στη συνέχεια όμως λόγω της Σοβιετικής Ένωσης που απαγορεύτηκαν αυτά, οι κάτοικοι στην πορεία ξέχασαν τα ελληνικά και αφομοίωσαν την Αζέρικη προφορά, μαζί με τα Ρώσικα και τα Γεωργιανά όπου διδάσκονταν στα σχολεία.

Παραπομπές

Χωριά της Γεωργίας
Αχμέτ Νιχάντ

Ο Αχμέτ Νιχάντ (τούρκικα: Ahmed Nihad Osmanoğlu) (5 Ιουλίου 1883 - 4 Ιουνίου 1954), ήταν ο 38ος Επικεφαλής του Οίκου των Οσμάν και δεύτερος επικεφαλής του Οίκου, μετά την κατάργηση της Οθωμανικής Αυτοκρατορίας. Διαδέχτηκε τον ξάδερφό του, Αμπντούλ Μετζίτ Β΄, μετά τον θάνατό του, στις 23 Αυγούστου 1944, ως επικεφαλής της Οθωμανική Δυναστείας. Ήταν το πρώτο μέλος της Δυναστείας, που δεν έλαβε τον τίτλο του Χαλίφη του Ισλάμ, από την εποχή του πρόγονού του, Σελίμ Α΄, που ίδρυσε τον τίτλο το 1517. Αν βασίλευε, θα ήταν ο Σουλτάνος Αχμέτ Δ΄.

Ζωή
Ο Αχμέτ Νιχάντ, γεννήθηκε το 1883 στο Παλάτι Τσιραγκάν, στο Ορτάκιοϊ της Κωνσταντινούπολης. Ήταν ο μεγαλύτερος γιος του Μεχμέτ Σελαχεντίν, από την σύζυγό του, Ναζικνάζ Μπασανιμεφέντη και ήταν εγγονός του Σουλτάνου Μουράτ Ε΄. Ήταν μορφωμένος ιδιωτικά και είχε κερδίσει τον τίτλο του συνταγματάρχη του Οθωμανικού πεζικού.

Ο Αχμέτ Νιχάντ, πέρασε όλη την παιδική και πρώιμη ενήλικη ζωή του, στο Παλάτι Τσιραγκάν. Το ανάκτορο, χρησίμευε ως κατοικία του παππού του, Μουράτ Ε΄, ο οποίος είχε καθαιρεθεί από σουλτάνος από τον αδερφό του, Αμπντούλ Χαμίτ Β΄. Οι περιορισμοί του, ίσχυαν για όλη την οικογένειά του και σταμάτησαν με τον θάνατο του Μουράτ, το 1904. Έπειτα, έζησε σε μερικά ακίνητα που είχε στην Κωνσταντινούπολη. 20 χρόνια αργότερα, μετά την κατάργηση του Σουλτανάτου και του Χαλιφάτου και την ίδρυση της Δημοκρατίας της Τουρκίας, όλη η οικογένειά του εξορίστηκε τον Μάρτιο του 1924.

Σε ηλικία 41 ετών, ο Αχμέτ Νιχάντ, έφυγε από την Τουρκία και δεν ξαναγύρισε πίσω, γιατί πέθανε πριν λήξει το διάταγμα εξορίας. Πήγε στην εξορία με τις δύο συζύγους του, πρώτα στην Βουδαπέστη και έπειτα για 12 χρόνια, στη Νίκαια, όπου είχαν εγκατασταθεί κι άλλοι συγγενείς του. Το 1937, μετακόμισε στον Βηρυτό, όπου έπαθε ένα εγκεφαλικό επεισόδιο, που τον άφησε με ειδικές ανάγκες. Τον Αύγουστο του 1944, έγινε ο πρώτος Επικεφαλής του Οίκου των Οσμάν, από τον 16ο αιώνα, που δεν έλαβε τον τίτλο του Χαλίφη του Ισλάμ. Ο Αχμέτ Νιχάντ, ήταν ένας ευσεβής και υπάκουος άνθρωπος, που είχε ταλέντο στην αρχιτεκτονική και στην ξυλουργική. Ήταν επίσης ταλαντούχος συνθέτης, μουσικός και ζωγράφος. Πέθανε το 1954 στον Βηρυτό και τάφηκε εκεί.

Τούρκοι
Γιώργος Τζιουμάκας

Ο Γιώργος Τζιουμάκας (γεννήθηκε στη Θεσσαλονίκη στις 23 Ιανουαρίου 1995) είναι Έλληνας πετοσφαιριστής. Αγωνίζεται στη θέση του διαγωνίου με τα χρώματα της Α.Ε.Κ. από το 2018. Επίσης, αγωνίζεται και με την Εθνική Ομάδα Πετοσφαίρισης της Ελλάδος.

Καριέρα 
Είναι γιος του παλαιού αθλητή Σωκράτη Τζιουμάκα. Ο Γιώργος ξεκίνησε να ασχολείται με το άθλημα από την ηλικία των 10 ετών και σύντομα αναδείχθηκε μέσα από τις ακαδημίες του Ηρακλή και λίγο αργότερα στα κλιμάκια των Εθνικών ομάδων. 

Το 2013 αποδέχθηκε την πρόταση της ιταλικής Κούνεο που αποτέλεσε την πρώτη του ομάδα του εξωτερικού. Έπειτα από την κατάρρευση της Κούνεο μεταγράφηκε στην Περούτζια, ενώ στην συνέχεια αγωνίστηκε στις ιταλικές Πιατσέντζα και Καστελάνα Γκρότε.

Μετά ακολούθησε ο επαναπατρισμός για λογαριασμό της νεοφώτιστης ΑΕΚ, το 2018, αποτελώντας την "βόμβα" των κιτρινόμαυρων στο μεταγραφικό παζάρι. 

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές ΑΕΚ
Πετοσφαιριστές Ηρακλή
Ντουντάρ Αλιοσμάν

Ο Ντουντάρ Αλιοσμάν (τούρκικα:Dündar Aliosman Osmanoğlu, γεννήθηκε ως Şehzade Dündar Aliosman Efendi) (γεν. 30 Δεκεμβρίου 1930-18 Ιανουαρίου 2021), ήταν 45ος Επικεφαλής του Οίκου των Οσμάν. Ήταν απόγονος του Οθωμανού σουλτάνου Αμπντούλ Χαμίτ Β΄.

Ζωή

Ο Ντουντάρ Αλιοσμάν, γεννήθηκε το 1930 στη Δαμασκό της Συρίας. Είναι γιος του Μεχμέτ Αμπντουλκερίμ Εφέντη και της Νιμέτ Χανίμ. Ο πατέρας του Ντουντάρ έμενε στην εξορία μαζί με άλλα μέλη της οικογένειάς του. Όταν οι γονείς του Ντουντάρ χώρισαν ο ίδιος ήταν μόλις 1 ετών και έμεινε με τη μητέρα του στην Συρία, και ο πατέρας του πήγε στην Νέα Υόρκη, όπου πέθανε το 1935.Ο Ντουντάρ έχει έναν αδερφό, τον Χαρούν (γεν. 1932), του οποίου η μητέρα είναι άγνωστη.

Ο Ντουντάρ παντρεύτηκε την Γιουσρέ Χανούμ (γεν. 1927), χωρίς να έχουν κανέναν απόγονο.

Από το 2017, μετά το θάνατο του Βαγιαζίτ Οσμάν, είναι Επικεφαλής του Οίκου των Οσμάν.

Τούρκοι
Άρης Πολεμίου

Ο Άρης Πολεμίου είναι ένα κυπριακό αθλητικό σωματείο με έδρα το Πολέμι της επαρχίας Πάφου. Σήμερα διατηρεί τμήμα πετοσφαίρισης γυναικών και τμήμα υποδομών στην πετοσφαίριση ενώ παλαιότερα διατηρούσε και τμήματα ποδοσφαίρου και πετοσφαίρισης ανδρών.

Ιστορία 
Ο Άρης Πολεμίου ιδρύθηκε το 1954. Το όνομα Άρης προέρχεται από το θεό Άρη, λόγω του ότι ήταν ο θεός του πολέμου, μια λέξη που σχετιζόταν με το όνομα του χωριού Πολέμι.	 Αρχικά δημιούργησε ποδοσφαιρική ομάδα. Το σωματείο αποτελεί ιδρυτικό μέλος της Ποδοσφαιρικής Ομοσπονδίας Αγροτικών Σωματείων Πάφου (1971). Η ποδοσφαιρική ομάδα δεν είναι πλέον ενεργή.

Πετοσφαίριση ανδρών 

Λίγα χρόνια μετά την ίδρυση του ο Άρης δημιούργησε πετοσφαιρική ομάδα ανδρών. Το Φεβρουάριο του 1978 ιδρύθηκε η Κυπριακή Ομοσπονδία Πετοσφαίρισης (ΚΟΠΕ) με τον Άρη να αποτελεί ένα από τα ιδρυτικά της μέλη,. Η ομάδα είχε μερικές παρουσίες στην Α΄ κατηγορία. Το 2012 ανέστειλε τη λειτουργία της ανδρικής ομάδας.

Πετοσφαίριση γυναικών 

Μερικά χρόνια μετά την ίδρυση της ανδρικής πετοσφαιρικής ομάδας, το σωματείο δημιούργησε και γυναικεία ομάδα. Την περίοδο 2013-14 κατέκτησε το πρωτάθλημα Β΄ κατηγορίας και προβιβάστηκε στην Α΄ κατηγορία. Την περίοδο 2014-15 τερμάτισε στην 7η θέση, εξασφαλίζοντας την παραμονή του στην κατηγορία. Την περίοδο 2015-16 τερμάτισε στην τελευταία θέση και υποβιβάστηκε στη Β΄ κατηγορία.

Τίτλοι-Διακρίσεις 
Γυναίκες
 Β΄ Κατηγορία:
 Πρωταθλητής (2): 2014, 2022

Υποδομής
 Πρωταθλήτρια εφήβων (3): 1987, 1988, 1989
 Πρωταθλήτρια παμπαίδων (1): 2000
 Πρωταθλήτρια παγκορασίδων (3): 1997, 1999, 2004

Παραπομπές

Δείτε ακόμη  
Πετοσφαίριση στην Κύπρο

Εξωτερικοί σύνδεσμοι 
 Εν ενεργεία σωματεία μέλη της Κ.Ο.ΠΕ.
 

Αθλητικοί σύλλογοι Επαρχίας Πάφου
Ιδρύσεις αθλητικών συλλόγων το 1954
 
Πολέμι
Μαγιαγουές

Το Μαγιαγουές  (ισπανικά: Mayagüez, ισπανική  προφορά ΔΦΑ: [maʝaˈɣwes]) είναι ο όγδοος μεγαλύτερος δήμος του Πουέρτο Ρίκο. 

Οι ινδιάνοι Ταΐνο που κατοίκησαν στο έδαφος, κάλεσαν το νησί Μπορίκεν ή Μπορίνκεν που σημαίνει «γη των μεγάλων αρχόντων". Οι ινδιάνοι ταΐνοι που ήρθαν από τη Νότια Αμερική, κατοίκησαν το μεγαλύτερο μέρος του νησιού, όταν οι ισπανοί έφτασαν. 

Το Μαγιαγουές ιδρύθηκε επίσημα στις 18 Σεπτεμβρίου 1760.

Μεταξύ 1962 και 1998, το Μαγιαγουές ήταν ένα σημαντικό κέντρο κονσερβοποίησης και επεξεργασίας τόνου. Κάποτε, το 80% όλων των προϊόντων τόνου που καταναλώθηκαν στις Ηνωμένες Πολιτείες συσκευάστηκαν στο Μαγιαγουές.

Σήμερα, το Μαγιαγουές είναι η πέμπτη μεγαλύτερη πόλη και θεωρείται μία από τις πιο σημαντικές πόλεις στο νησί.

Το Μαγιαγουές είναι περίπου δύο ώρες με το αυτοκίνητο από το Σαν Χουάν

Σύμφωνα με τις εκτιμήσεις της Απογραφής των ΗΠΑ, υπάρχουν 92.156 άνθρωποι που κατοικούν στο Μαγιαγουές.

Το Μαγιαγουές φιλοξένησε τους Αγώνες Κεντρικής Αμερικής και Καραϊβικής 2010.

Παραπομπές

Εξωτερικοί σύνδεσμοι 
 Επίσημη ιστοσελίδα του Μαγιαγουές 
 Mayaguez, Puerto Rico
 Mayaguez 2010 Central American and Caribbean Games
 Peter van der Krogt's page about the Columbus monument at Mayagüez's Plaza de Colón
Historic Places in Puerto Rico and the Virgin Islands, a National Park Service Discover Our Shared Heritage Travel Itinerary

Γεωγραφία του Πουέρτο Ρίκο
Πόλεις του Πουέρτο Ρίκο
Αθλητικός Πανεπιστημιακός Όμιλος Κύπρου

Ο Αθλητικός Πανεπιστημιακός Όμιλος Κύπρου (Α.Π.Ο.Κ.) είναι κυπριακό αθλητικό σωματείο με έδρα τη Λευκωσία, (Κλειστή Αίθουσα Πανεπιστημίου Κύπρου). Ιδρύθηκε το 2002. Διαθέτει τμήματα πετοσφαίρισης σε όλες τις κατηγορίες (αγόρια U14, αγόρια U16, αγόρια U18, ανδρών, κοριτσιών U14, κοριτσιών U16, κοριτσιών U18, γυναικών), ενώ παλαιότερα είχε και τμήματα ποδοσφαίρου σάλας ανδρών και καλαθοσφαίρισης γυναικών.

Πετοσφαίριση

Πετοσφαίριση ανδρών 
Η πετοσφαιρική ομάδα ανδρών συμμετείχε για 1η φορά στις διοργανώσεις της Κυπριακής Ομοσπονδίας Πετοσφαίρισης (ΚΟΠΕ) την περίοδο 2009-10 τερματίζοντας στην 3η θέση του Πρωταθλήματος Β΄ κατηγορίας. Την ίδια περίοδο, στην πρώτη συμμετοχή της στο Κύπελλο Β΄ κατηγορίας κατέκτησε το τρόπαιο. Τις επόμενες περιόδους τερμάτιζε στις χαμηλές θέσεις του βαθμολογικού πίνακα. Την περίοδο 2020-21 παρ' ότι στο πρωτάθλημα κατέκτησε την 4η θέση, στο κύπελλο κατέκτησε το τρόπαιο.

Πετοσφαίριση γυναικών 
Η Πετοσφαιρική Ομάδα Γυναικών συμμετείχε για 1η φορά στις διοργανώσεις της Κυπριακής Ομοσπονδίας Πετοσφαίρισης (Κ.Ο.ΠΕ.), στο Πρωτάθλημα ΟΠΑΠ Κύπρου Β' Κατηγορίας και στο Κύπελλο ΟΠΑΠ Κύπρου Β' κατηγορίας, την περίοδο 2014-2015.

Την περίοδο 2014-2015 κατέκτησε την 3η θέση στο Πρωτάθλημα.

Την περίοδο 2015-2016 κατέκτησε την 3η θέση στο Πρωτάθλημα και τη 2η θέση στο Κύπελλο.

Την περίοδο 2016-2017 κατέκτησε την 8η θέση στο Πρωτάθλημα.

Την περίοδο 2017-2018 κατέκτησε την 4η θέση στο Πρωτάθλημα.

Την περίοδο 2018-2019 κατέκτησε την 2η θέση στο Πρωτάθλημα και τη 2η θέση στο Κύπελλο.

Την περίοδο 2019-2020 κατέκτησε την 6η θέση στο Πρωτάθλημα. Λόγω της πανδημίας του κορωνοϊού το Πρωτάθλημα διεκόπη και το Κύπελλο δεν διεξήχθη.

Την περίοδο 2020-2021 κατέκτησε την 7η θέση στο Πρωτάθλημα.

Την περίοδο 2021-2022 κατέκτησε την 7η θέση στο Πρωτάθλημα και τη 2η θέση στο Κύπελλο.

Τίτλοι-Διακρίσεις 
Άνδρες
 Κύπελλο Β΄ Κατηγορίας:
 Κυπελλούχος (1): 2010-2011
 Κυπελλούχος (2): 2020-2021
Γυναίκες

 Πρωτάθλημα Β' Κατηγορίας:
 Δευτεραθλήτρια: 2018-2019
 Κύπελλο Β΄ κατηγορίας:
 Φιναλίστ:  2015-2016
 Φιναλίστ:  2018-2019
 Φιναλίστ:  2021-2022

Ποδόσφαιρο σάλας 
Ο ΑΠΟΚ συμμετείχε στην Α΄ κατηγορία ποδοσφαίρου σάλας μέχρι την περίοδο 2010-11 που τερμάτισε στη 10η θέση και υποβιβάστηκε στη Β΄ κατηγορία. Το 2013 αποχώρησε από το πρωτάθλημα Β΄ κατηγορίας.

Καλαθοσφαίριση 
Ο ΑΠΟΚ διέθετε και καλαθοσφαιρική ομάδα η οποία συμμετείχε στο Κυπριακό πρωτάθλημα καλαθοσφαίρισης γυναικών. Δεν είναι πλέον ενεργή.

Παραπομπές

Δείτε ακόμη

Εξωτερικοί σύνδεσμοι 
 Εν ενεργεία σωματεία μέλη της Κ.Ο.ΠΕ.
 
 Αθλητικός Πανεπιστημιακός Όμιλος Κύπρου (πετοσφαίριση ανδρών)
 Αθλητικός Πανεπιστημιακός Όμιλος Κύπρου (πετοσφαίριση γυναικών)
 https://www.facebook.com/APOKLADIES
 

Αθλητικοί σύλλογοι Επαρχίας Λευκωσίας
Ευάγγελος Στάικος

Ο Ευάγγελος Στάικος (1935—2015), του Θωμά, ήταν Έλληνας δικηγόρος και πολιτικός, στενός φίλος και συνεργάτης του Ευάγγελου Γιαννόπουλου. Διετέλεσε βουλευτής Φθιώτιδας με το ΠΑΣΟΚ (1977—1989 και 1996—2000) και γενικός γραμματέας του υπουργείου Δικαιοσύνης (1993—1996).

Βιογραφικά στοιχεία
Γεννήθηκε το 1935 στο Πουρνάρι Δομοκού. Απόφοιτος της Νομικής Σχολής του Πανεπιστημίου Αθηνών, από το 1957 έως το 1959 διετέλεσε πρόεδρος του Συλλόγου των Φοιτητών Φθιώτιδας στην Αθήνα.

Μετά την ολοκλήρωση των σπουδών του, μετακόμισε στη Λαμία και άσκησε μαχόμενη δικηγορία. Από το 1962 έως το 1967 εκλέχθηκε δύο φορές νομαρχιακός σύμβουλος Φθιώτιδας εκπροσωπώντας την επαρχία Δομοκού.

Μεταπολιτευτικά, ήταν υποψήφιος βουλευτής Φθιώτιδας το 1974 με την Ένωση Κέντρου — Νέες Δυνάμεις, χωρίς να εκλεγεί. Το 1975 προσχώρησε στο ΠΑΣΟΚ, με το οποίο και εκλέχθηκε βουλευτής Φθιώτιδας το 1977, 1981, 1985 και 1996.  Ήταν επίσης υποψήφιος, χωρίς να εκλεγεί, το 1989, 1990 και 1993.

Από τον Οκτώβριο του 1993 έως το Σεπτέμβριο του 1996 διετέλεσε γενικός γραμματέας του υπουργείου Δικαιοσύνης.
Απεβίωσε σε ηλικία 80 ετών στις 30 Ιουλίου 2015.
Ήταν παντρεμένος με την Ελένη Τσιλαφάκη και είχε δύο παιδιά: τον Θωμά, δικηγόρο και αντιπεριφερειάρχη Φθιώτιδας την περίοδο 2011—2014 και την Βασιλική, επίσης δικηγόρο.

Παραπομπές

Βουλευτές εκλεγμένοι με το ΠΑΣΟΚ
Βουλευτές Φθιώτιδας
Τιμόθεος Ματθαιάκης

Ο Τιμόθεος (κατά κόσμον Σταύρος Ματθαιάκης) του Εμμανουήλ ήταν θεολόγος και επίσκοπος της Εκκλησίας της Ελλάδος.

Βιογραφία
Γεννήθηκε στην Αθήνα τον Μάιο του 1914. Σπούδασε θεολογία στο Πανεπιστήμιο Αθηνών, από όπου και έλαβε το πτυχίο το 1935. Εκάρη μοναχός στην Ιερά Μονή Πεντέλης. Τον Αύγουστο του 1937 χειροτονήθηκε διάκονος στον Ιερό Ναό Ζωοδόχου Πηγής Ακαδημίας από τον Αρχιεπίσκοπο Αθηνών Χρυσόστομο Α'. Στις 13 Απριλίου 1940 χειροτονήθηκε πρεσβύτερος στον ίδιο ναό από τον Επίσκοπο Ταλαντίου Παντελεήμονα και τοποθετήθηκε Πρόεδρος του Εκκλησιαστικού Συμβουλίου του Ιερού Ναού Αγίας Ειρήνης οδού Αιόλου.

Στις 28 Οκτωβρίου 1940 επιστρατεύθηκε και υπηρέτησε ως έφεδρος στρατιωτικός ιερέας και επανήλθε στα καθήκοντά του στον Ιερό Ναό Αγίας Ειρήνης, ενώ τον Δεκέμβριο του 1941 μετετέθηκε στον Ιερό Ναό Προφήτου Ηλιού Παγκρατίου. Επίσης υπηρέτησε ως Εφημέριος και παιδαγωγός των Τεχνικών Σχολών Λέρου (1949 - 1950), Αρχιερατικός Επίτροπος της Ιεράς Μητροπόλεως Ρόδου και γραμματέας, προϊστάμενος και εν συνέχεια Διευθυντής της Αποστολικής Διακονίας της Εκκλησίας της Ελλάδος. Διετέλεσε επίσης Πρόεδρος του Χριστιανικού Ομίλου Νέων Αθηνών και διαφόρων άλλων ευαγών ιδρυμάτων. Το έτος 1948 ταξίδεψε στο Ηνωμένο Βασίλειο με ειδική αποστολή, ενώ έλαβε μέρος ως εκπρόσωπος της Εκκλησίας της Ελλάδος στο Πατριαρχείο Αντιοχείας, Ιεροσολύμων και στη Α΄ Πανορθόδοξη Διάσκεψη Ρόδου.

Στις 28 Φεβρουαρίου 1951 εξελέγη από την Ιεραρχία της Εκκλησίας της Ελλάδος Επίσκοπος (της πάλαι ποτέ διαλαμψάσης Επισκοπής) Μυρέων, Βοηθός Επίσκοπος της Ιεράς Μητροπόλεως Θεσσαλονίκης. Στις 26 Μαρτίου 1954 εξελέγη από την Ιεραρχία της Εκκλησίας της Ελλάδος Μητροπολίτης Μαρωνείας και Κομοτηνής και στις 25 Μαΐου 1974 Μητροπολίτης Νέας Ιωνίας και Φιλαδελφείας. 

Τιμήθηκε με ανώτερα παράσημα, ανώτερο Ταξιάρχη του Φοίνικα, καθώς και των Οικουμενικού Πατριαρχείων, Αλεξανδρείας, Αντιοχείας και Ιεροσολύμων. Ομιλούσε την αγγλική γλώσσα. Απεβίωσε στις 14 Φεβρουαρίου 1992 στη Νέα Ιωνία.

Συγγράμματα
Στο συγγραφικό του έργο περιλαμβάνονται πολλά βιβλία με λόγους και ομιλίες, θεολογικές μελέτες και διάφορα θρησκευτικά άρθρα.

Παραπομπές 

Τιμοθεος
Έλληνες ιεράρχες
Επίσκοποι Μυρέων
Τιμοθεος
Αγγελική Χατζημιχάλη

Η Αγγελική Χατζημιχάλη (1895-1965) ήταν σημαντική Ελληνίδα λαογράφος και συγγραφέας. Έμεινε γνωστή κυρίως για τις μελέτες της πάνω στην ελληνική λαϊκή τέχνη και παράδοση και για τις προσπάθειες της να διατηρηθεί η ελληνική πολιτιστική κληρονομιά.

Βιογραφία 
Γεννήθηκε το 1895 στην Πλάκα και ήταν κόρη του Ζακυνθινού εκδότη και συλλέκτη Αλέξιου Κολυβά και της Σοφίας Μπουρνιά (καταγόταν από τη Σκύρο και τη Χίο). Παντρεύτηκε πρώτα τον μηχανικό Γλήτσο με τον οποίο απέκτησε μια κόρη ονόματι Έρση και στη συνέχεια τον Πλάτωνα Χατζημιχάλη, με τον οποίο απέκτησε έναν γιο, τον μετέπειτα αρχιτέκτονα Νίκο Χατζημιχάλη. Στην αρχή καταπιάστηκε με τη ζωγραφική μελετώντας ταυτόχρονα τη βυζαντινή και τη νεότερη ελληνική λαϊκή τέχνη, η οποία αποτέλεσε το κύριο αντικείμενο του έργου και των ερευνών της. Στόχος της ήταν η συλλογή και η διάσωση όσο το δυνατόν περισσοτέρων στοιχείων του ελληνικού λαϊκού πολιτισμού. Αργότερα συνεργάστηκε με το Λύκειο Ελληνίδων, συμβάλλοντας μάλιστα καθοριστικά το 1920 στην ίδρυση παραρτήματος στη Σμύρνη ενώ κατά την ίδια εποχή συγκαταλέγεται μαζί με την Καλλιρρόη Παρρέν και άλλες γυναίκες της περιόδου στις, κατά την Ιωάννα Παπαντωνίου, εμπνευσμένες Ελληνίδες που αγωνίστηκαν για τη διατήρηση της ελληνικής λαϊκής πολιτιστικής κληρονομιάς αλλά και για τη σύνδεση της αρχαίας Ελλάδας με τη νεότερη. Η Χατζημιχάλη πραγματοποίησε αμέτρητα ταξίδια σε διάφορα μέρη της ηπειρωτικής και της νησιωτικής Ελλάδας συγκεντρώνοντας πολύτιμο λαογραφικό υλικό που αποτέλεσε βασική πηγή των έργων της. Τόσο το 1927 όσο και το 1930 συμμετείχε στην οργάνωση των Δελφικών Εορτών του Άγγελου Σικελιανού και της Εύας Πάλμερ. Το 1928 οργάνωσε το περίπτερο λαϊκής τέχνης στη Διεθνή Έκθεση Θεσσαλονίκης και το 1937 ίδρυσε το Σύνδεσμο Ελληνικής Χειροτεχνίας ( από το 1957 Κρατικός Οργανισμός Χειροτεχνίας ).
Με αφετηρία το 1954, η Αγγελική Χατζημιχάλη αντιμετώπισε σοβαρό πρόβλημα υγείας που επηρέασε τη συγγραφική της δραστηριότητα και τελικά απεβίωσε στις 4 Μαρτίου 1965 έπειτα από πολύχρονη ταλαιπωρία.

Διακρίσεις 
Η Χατζημιχάλη τιμήθηκε με αρκετά βραβεία, στα οποία συμπεριλαμβάνονται μεταξύ άλλων το αργυρό μετάλλιο της Ακαδημίας Αθηνών το 1956 και το βραβείο Πουρφίνα που τις αποδόθηκε τον Δεκέμβριο του 1958 από την Ομάδα των Δώδεκα με αφορμή το βιβλίο της για τους Σαρακατσάνους.

Εργογραφία 
Η Χατζημιχάλη δημοσίευσε αρκετά βιβλία και έρευνες σχετικές με την ελληνική λαογραφία. Από αυτά ξεχωρίζουν μεταξύ άλλων η Ελληνική λαϊκή τέχνη-Σκύρος του 1925, τα Υποδείγματα ελληνικής διακοσμητικής του 1929, οι Σαρακατσάνοι του 1957 και κυρίως το δίτομο έργο Η ελληνική λαϊκή φορεσιά, που δημοσιεύτηκε μετά το θάνατο της λαογράφου.

Κέντρο Λαϊκής Τέχνης και Παράδοσης 
Στην οικία της Αγγελικής Χατζημιχάλη, έργο του αρχιτέκτονα Αριστοτέλη Ζάχου, στην Πλάκα, στεγάζεται από το 1980 το Κέντρο Λαϊκής Τέχνης και Παράδοσης του Δήμου Αθηναίων. Η δρόμος που βρίσκεται η οικία, φέρει σήμερα το όνομα της Ελληνίδας λαογράφου.

Συλλογή φωτογραφιών

Παραπομπές 

Έλληνες λαογράφοι
Σιδηροδρομικός σταθμός Ρέντη

Ο Σιδηροδρομικός Σταθμός Αγίου Ιωάννη Ρέντη βρίσκεται στον Άγιο Ιωάννη Ρέντη και εγκαινιάστηκε στις αρχική του μορφή 4 Ιουνίου 2007. Οφείλει την ονομασία του στον δήμο που εξυπηρετεί και αναφέρεται πολλές φορές με τα αρχικά του, ΑΙΡ.

Ο σταθμός Ρέντη εγκαινιάστηκε στην αρχική του μορφή από τους Σιδηροδρόμους Πειραιώς - Αθηνών - Πελοποννήσου (ΣΠΑΠ) σε ημερομηνία, η οποία εικάζεται ότι ήταν η 30ή Ιουνίου 1884, και έκλεισε στις 7 Αυγούστου 2005, μαζί με το τμήμα Πειραιά - Αγίων Αναργύρων της γραμμής. Μετά από ανακατασκευή, επανεγκαινιάστηκε ως σταθμός του προαστιακού Αθήνας, στις 3 Ιουνίου 2007. Διαθέτει δύο πλευρικές αποβάθρες. Στο συγκρότημα του σταθμού Ρέντη λειτουργούσε το κεντρικό μηχανοστάσιο των ΣΠΑΠ, τμήματα του οποίου λειτουργούν μέχρι σήμερα, παρόλο που είναι απομονωμένο από το υπόλοιπο δίκτυο μετρικού εύρους.

Δομή σταθμού 

Ρέντης
Ρέντης
Ρέντης
Ρέντης
Ρέντης
Ρέντης
Νικές Αρόρα

Ο Νικές Αρόρα (Nikesh Arora) είναι πρώην στέλεχος της Google, επίσης πρόεδρος και γενικός διευθυντής της SoftBank Corp.

Ο πατέρας του ήταν αξιωματικός της Ινδικής Πολεμικής Αεροπορίας και ο Αρόρα αποφοίτησε από το Ινστιτούτο Τεχνολογίας του Ινδουιστικού Πανεπιστημίου του Βαναράσι (Banaras Hindu University) (νυν Ινδικό Ινστιτούτο Τεχνολογίας), της Ινδίας με πτυχίο Ηλεκτρολόγου Μηχανικού το 1989. Κατέχει πτυχίο του Boston College και είναι κάτοχος MBA από το Northeastern University. Κατέχει επίσης το χαρακτηρισμό CFA.

Ο Αρόρα εντάχθηκε στη Google το 2004. Κατείχε πολλαπλούς ρόλους στην ανώτερη ηγεσία του λειτουργικού της Google, όπου υπηρέτησε ως πρόεδρος, επίσης στις Διεθνείς δραστηριότητες πωλήσεων και Επιχειρηματικής Ανάπτυξης 2009-2010, ως πρόεδρος στην Ευρώπη, τη Μέση Ανατολή και την Αφρική 2007-2009 και Αντιπρόεδρος στην Ευρώπη από το 2004 έως το 2007. Διετέλεσε ανώτερος αντιπρόεδρος και διευθύνων σύμβουλος επιχειρήσεων της Google Inc (Google) από τον Ιανουάριο του 2011 έως τον Ιούλιο του 2014.

Έφυγε από την Google τον Ιούλιο του 2014 αφού παραιτήθηκε από τη θέση του αντιπροέδρου και από γενικός διευθυντής.

Ο Αρόρα υπηρέτησε στο διοικητικό συμβούλιο στην Colgate-Palmolive Company από 08 Μαρτίου, 2012 μέχρι την παραίτησή του στις 10 Σεπτεμβρίου, 2014.

Εργάστηκε, επίσης, ως γενικός διευθυντής μάρκετινγκ και ως μέλος του Διοικητικού Συμβουλίου της T-Mobile, Bharti Airtel, Ευρώπης. και υπηρέτησε ως διαχειριστής στο Paley Center for Media στο Λος Άντζελες, Καλιφόρνια.

Από το 2007, o υπηρετεί ως Σύμβουλος στο Silver Lake Partners, μια εταιρεία ιδιωτικών επενδυτικών κεφαλαίων.

Από το 2001 έως το 2004, διετέλεσε γενικός διευθυντής μάρκετινγκ της T-Mobile International Division της Deutsche Telekom AG. Ήταν Διευθύνων Σύμβουλος και Ιδρυτής της T-Motion PLC, η οποία συγχωνεύθηκε με την T-Mobile International το 2002.

Ο Αρόρα ξεκίνησε την καριέρα του από την Fidelity Investments το 1992, υπηρετώντας σε διάφορες θέσεις διαχείρισης των οικονομικών και της τεχνολογίας.  Τελικά υπηρέτησε ως αντιπρόεδρος oικονομικών της Fidelity. Eργάστηκε, επίσης, για την Deutsche Telekom, Putnam Investments και την Fidelity Investments.

Το 2006, κατά τη διάρκεια της απάτης Apax, ο Αρόρα τοποθετήθηκε από τους επενδυτές TPG και Apaxon στο διοικητικό συμβούλιο της WIND Ελλάς (πρώην TIM Ελλάς). Με τις οδηγίες του έγινε υπεξαίρεση 1,6 δις € από την TIM Hellas από την κατάχρηση των χρεών της εταιρείας, μια επιχείρηση με κωδική ονομασία «Έργο Τροία» από τον επίσημο εκκαθαριστή. Οι TPG και Apax καταδικάστηκαν το 2014 από δικαστήριο της Νέας Υόρκης να επιστρέψουν $ 565 εκατομμύρια στους ιδιώτες επενδυτές. Το 2014 ο εκκαθαριστής του Λουξεμβούργου μήνυσε τους TPG  και Apax για 1,3 δισεκατομμύρια, που αντιστοιχούν στο ποσό που δεν ανακτάται από την υπεξαίρεση του Αρόρα. Ο Έλληνας γενικός εισαγγελέας ξεκίνησε έρευνα κατά της TPG, Apax και όλων των κύριων εμπλεκομένων μερών, συμπεριλαμβανομένου του Αρόρα υπό το άρθρο 1608 / 1950 του ελληνικού ποινικού κώδικα για «εγκλήματα κατά του λαού της Ελλάδας".

Παραπομπές 

Ινδοί επιστήμονες
Επενδύσεις
Οικονομικά σκάνδαλα
Αλέξανδρος Κοντογιάννης

Ο Αλέξανδρος Κοντογιάννης (γεννημένος στην Αθήνα, στις 10 Σεπτεμβρίου 1985) είναι Έλληνας πρωταθλητής της ξιφασκίας, στην κατηγορία ξίφους μονομαχίας. Ο Κοντογιάννης κατέχει σημαντικούς τίτλους στο ενεργητικό του, σε εθνικό και διεθνές επίπεδο. Είναι μέλος της Εθνικής Ομάδας από το 2000.

Βιογραφικά στοιχεία 
Ο Αλέξανδρος Κοντογιάννης γεννήθηκε στις 10 Σεπτεμβρίου του 1985 στην Αθήνα. Σε ηλικία επτά ετών έρχεται σε επαφή με το άθλημα της ξιφασκίας ως αθλητής της Αθηναϊκής Λέσχης. Στα πρώτα του στάδια ξεκίνησε ως ξιφομάχος στην κατηγορία του ξίφους ασκήσεως, πολύ σύντομα όμως θα άλλαζε κατηγορία όπλου καταλήγοντας στο ξίφος μονομαχίας.Το 2003 θα αποφοιτήσει από το Μαράσλειο Διδασκαλείο και θα εισαχθεί ως φοιτητής στη Γυμναστική Ακαδημία Αθηνών.Τον ίδιο χρόνο θα έρθει σε επαφή με τον Ομοσπονδιακό προπονητή Τσολάκη Χάρη και θα αποτελέσει μέλος της Εθνικής ομάδας νέων κατακτώντας το Χαλκινο μετάλλιο στο Παγκόσμιο κύπελλο νέων στην Βουδαπέστη ανάμεσα σε 158 αθλητές. Ένα χρόνο μετά θα κατακτήσει την 8η θέση στο παγκόσμιο κύπελλο νέων στην Ιταλία, ενώ τα επόμενα χρόνια ακολούθησαν αρκετές διακρίσεις, σημαντικότερη αυτών το Χρυσό μετάλλιο στο Παγκόσμιο Κύπελλο Satellite στην Κωνσταντινούπολη το 2010, όπου θα επικράτησει στον τελικό έναντι του Βούλγαρου Κιριλ Μαρίνοφ με 15-12. Θα εκπληρώσει την στρατιωτική του θητεία στις Ελληνικές Ειδικές Δυνάμεις στην κατηγορία των πεζοναυτών και το 2011 θα συμμετάσχει στη ίδρυση του Α.Ο. Θησέα ξιφασκίας Ηρακλείου. Την ίδια χρονιά θα κατακτήσει το Αργυρό μετάλλιο στο Παγκόσμιο Κύπελλο ανδρών Satellite στην Κύπρο. Το 2013 θα αναδειχθεί νικητής στο Κύπελλο Ελλάδος , ενω στο Πανελλήνιο Πρωτάθλημα ανδρών θα καταλάβει το Ασημένιο μετάλλιο. Το 2014 στο Πανελλήνιο Πρωτάθλημα ανδρών θα καταλάβει την 2η θέση και το  2015 θα κατακτήσει ξανά τον τίτλο του Πρωταθλητή και Κυπελλούχου Ελλάδος.

Καριέρα

Εθνικό επίπεδο

Διεθνές επίπεδο

Παραπομπές

Εξωτερικοί σύνδεσμοι
 Στατιστικά αθλητή στην σελίδα της Διεθνούς Ομοσπονδίας Ξιφασκίας
 Κατάταξη αθλητή στην σελίδα της Ελληνικής Ομοσπονδίας Ξιφασκίας

Έλληνες αθλητές της ξιφασκίας
Τζούλιο Τσέζαρε Πολέριο

Ο Τζούλιο ή Τζιούλιο Τσέζαρε Πολέριο (διεθνώς/ιταλικά: Giulio Cesare Polerio, περ. 1550, Λαντσιάνο – περ. 1610, Ρώμη) ήταν διάσημος Ιταλός θεωρητικός και γκρανμαίτρ στο σκάκι. Ανεπίσημα θεωρείται ότι υπήρξε παγκόσμιος πρωταθλητής στο σκάκι και ο καλύτερος παίκτης στον κόσμο περίπου το 1580.

Βιογραφικά στοιχεία 
Ο Πολέριο γεννήθηκε περίπου το 1550 στην κωμόπολη Λαντσιάνο της επαρχίας Κιέτι στην Ιταλία. Το πρώτο έντυπο έγγραφο, στο οποίο εμφανίζεται το όνομά του, είναι το λεγόμενο Il Puttino του Αλεσάντρο Σάλβιο, που δημοσιεύθηκε για πρώτη φορά το 1634 και σύμφωνα με το έγγραφο αυτό ο Πολέριο συνόδεψε τον Τζιοβάνι Λεονάρντο ντα Κούτρι σε μια περιοδεία, που ξεκίνησε περίπου το 1575 από τη Μαδρίτη και κατέληξε στη Γένοβα.

Επιστρέφοντας στην Ρώμη το 1584, ο Πολέριο έγινε σκακιστής και συγγραφέας της τακτικής του δούκα της Σόρα, Giacomo Boncompagni, ο οποίος ήταν γιος του Πάπα Γρηγορίου ΙΓ΄ (κατά κόσμον Ugo Boncompagni). Πέθανε στη Ρώμη περίπου το 1610.

Οι κώδικες του Πολέριο 
Ο Πολέριο έγραψε μια σειρά από κώδικες στους οποίους περιγράφεται το έντονα διεθνές τότε σκάκι (ως ανταλλαγή ιδεών μεταξύ της Ιταλίας, της Πορτογαλίας και της Ισπανίας). Σε αυτούς τους κώδικες, εκτός των δικών του και των νέων ιδεών πάνω στη θεωρία των σκακιστικών ανοίγματων, σχολιάζονται από τον Πολέριο και ορισμένοι αγώνες που παίχτηκαν από τον ίδιο.

Η πρώτη συστηματική έρευνα στους κώδικες του Πολέριο δόθηκε στη δημοσιότητα το 1874 από τον Αντόνιο βαν ντερ Λίντε. Το πόρισμα της έρευνας αυτής μπορεί να βρεθεί στη βιβλιοθήκη του συγγραφέα, που σήμερα είναι μέρος της Εθνικής Βιβλιοθήκης της Ολλανδίας. Οι τρέχουσες συστηματικές έρευνες στους κώδικες του Πολέριο έχουν πραγματοποιηθεί και δημοσιευθεί από τον Αλεσάντρο Σανβίτο το 2005.

Παραπομπές

Εξωτερικοί σύνδεσμοι 

Ιταλοί σκακιστές
Κώστας Κουλεντιανός

Ο Κώστας Κουλεντιανός (1918-1995) ήταν Έλληνας γλύπτης, που πέρασε το μεγαλύτερο διάστημα της ζωής και της καλλιτεχνικής του δημιουργίας στη Γαλλία.

Βιογραφία
Γεννήθηκε στις 21 Δεκεμβρίου 1918 στην Αθήνα. Σπούδασε γλυπτική στην Ανωτάτη Σχολή Καλών Τεχνών με καθηγητές τους Μιχάλη Τόμπρο, Θωμά Θωμόπουλο και Κωνσταντίνο Δημητριάδη το διάστημα 1936-1939. Πολέμησε ως εθελοντής στον Ελληνοϊταλικό Πόλεμο και στη συνέχεια συμμετείχε στην Εθνική Αντίσταση. Στα τέλη του 1945 με ενέργειες του Οκτάβιου Μερλιέ εγκαταστάθηκε στη Γαλλία, όπου συνέχισε τις σπουδές του με υποτροφία της γαλλικής κυβέρνησης. Σπούδασε αρχικά στη Σχολή Καλών Τεχνών και έπειτα στην Ακαδημία της Γκραντ Σωμιέρ ενώ καθοριστικό ρόλο για τη μετέπειτα σταδιοδρομία του έπαιξε το 1947 η γνωριμία του με τον Γάλλο γλύπτη Ανρί Λωράνς, από τον οποίο επηρεάστηκε βαθύτατα καθώς από εκείνη την εποχή παρατηρείται η αποστασιοποίηση του Κουλεντιανού από την ακαδημαϊκή γλυπτική. Στα έργα του της περιόδου 1947-1952, κυριαρχούν οι γυναικείες μορφές με έμφαση στην καμπυλότητα και την κίνηση, από το 1952 και μετά ο Κουλεντιανός χρησιμοποιεί ως υλικό το σίδερο ενώ από τη δεκαετία του '60 προσανατολίζεται στο συγκερασμό της γλυπτικής με στοιχεία αρχιτεκτονικής. Τα επόμενα χρόνια δίδαξε σε καλλιτεχνικά ιδρύματα του Παρισιού και της Μασσαλίας, ενώ διακρίθηκε και για τη δημιουργία μιας σειράς έργων υπό τη γενική ονομασία Generations, τα οποία αντιπροσώπευσαν την Ελλάδα σε διεθνείς εκθέσεις. Πραγματοποίησε την πρώτη του ατομική έκθεση το 1962 στη Γαλλία, ενώ έλαβε μέρος σε δεκάδες ομαδικές εκθέσεις. Πέθανε το 1995 στο Αρλ της Γαλλίας.

Παραπομπές

Εξωτερικοί σύνδεσμοι 
 Κώστας Κουλεντιανός στον Πανδέκτη, του Εθνικού Ιδρύματος Ερευνών

Έλληνες γλύπτες
Λουάν Σαντάνα

Ο Λουάν Ράφαελ Ντομίνγκο Σαντάνα ή Λουάν Σαντάνα είναι ενας Βραζιλιάνος τραγουδιστής γεννημένος στο Κάμπο Γκράντε, Μάτο Γκρόσο Ντο Σούλ στις 13 Μαρτίου του 1991.

Βραζιλιάνοι τραγουδιστές